Beldar-mazo

Beldar-mazoa (Cordyceps militaris) Cordyceps generoko onddo espezie bat da.

Honen balioa ez dago sukaldean, arma biologiko gisa baizik, pinuak arriskuan jartzen dituen prozesionariaren aurka borrokatzeko.

Deskribapena 
Ezaugarriak: 2 eta 6 cm bitarteko garaiera eta 0,3 eta 1 cm bitarteko lodierakoa, luzera aldakorreko oin batek eutsitako borra baten itxurakoa. Zilindriko samarra den borra baten itxurakoa, batzuetan luzetako depresioarekin eta gainazala garatxo txikiz estalita, itxura izurtsua ematen diote; laranja koloretik laranja-gorriztara doana.

Hanka: Erdian, pixka bat furfurazeoa, poliformismo nabarmenekoa, gehienetan zilindrikoa, kurbatua, eta krisalidetaraino luzatzen da; horia edo horixka-laranja kolorekoa, lur azpian dagoena argiagoa da.

Himenioa: Borraren azalean kokatua.

Haragia: Hauskorra, usain eta zapore hautemanezinekin.

Etimologia: Cordyceps terminoa grekotik dator eta, zapaburua esan nahi duen "cordylos" hitzetik etor liteke.

Jangarritasuna 
Ez da jangarria.

Nahasketa arriskua 
Bere formagatik eta koloreagatik nahastezina da.

Oharra: Arma biologiko gisa erabil daiteke pinuaren prozesionariaren aurkako borrokan.

Sasoia eta lekua 
Neguan eta udaberrian koniferoen basoetan eta belardietan. Lepidopteroen krisalida espezieak erasotzen eta suntsitzen dituen espeziea da, batez ere pinuaren prozesionaria.

Banaketa eremua 
Mundu osoa, batez ere klima-zona epeletan.

Erreferentzia

Kanpo estekak 

Hypocreales